Fullasztó a légkör sok lakhatónak hitt bolygón | 24.hu
Fullasztó a légkör sok lakhatónak hitt bolygón
2016. 05. 27. 12:19	A potenciálisan élhető planéták száma alacsonyabb lehet, mint azt eddig becsülték a szakemberek, mivel sűrű légkörük miatt az érintett bolygók nagy része túlságosan forró - derült ki egy frissen közzétett tanulmányból.	Korábban a témában:
Mutass egy Y-kanyart, megmondom, ki vagy
A kutatók általában a csillagok körüli “lakható zónában” keringő bolygókat kutatják, ahol a hőmérséklet lehetővé teszi a cseppfolyós víz jelenlétét. Hagyományosan a Naphoz hasonló csillagok körüli planétákra fókuszálnak.
A közelmúltban a kutatók elkezdtek olyan apró bolygókat vizsgálni, amelyek az úgynevezett vörös törpék körül keringenek, nagy közelségben.
A galaxisunkban lévő csillagok nagyjából 75 százaléka vörös törpe. Ezek a gyenge fényű, hideg csillagok átlagosan több milliárd évvel idősebbek, mint a Nap.
Az Imperial College London és a Princeton Egyetem szakemberei szerint azonban annak ellenére, hogy ezek a bolygók kisebb és gyengébb fényű csillagok körül keringenek,
sok közülük mégis túlságosan forró ahhoz, hogy lakható legyen.
Megdőlt a korábbi feltételezés
A most végzett számítógépes szimulációk szerint azonban ezek a sűrű, hidrogén és hélium alkotta takarók nem tudnak szabadulni a Földdel azonos vagy annál nagyobb tömegű bolygók gravitációs erejétől, ami azt jelenti,
hogy sokan közül megőrzik a fullasztó légkörüket.
A Vénuszhoz vagy Marshoz hasonló kisebb bolygók ugyanakkor képesek megszabadulni a légkörük jelentős részétől. Mivel az újabb és újabb exobolygók (azaz Naprendszeren kívüli, idegen csillag körül keringő bolygók) felfedezései azt sugallják, hogy a vörös törpék körül sokkal gyakoribbak lehetnek a kisebb bolygók, ezért mégiscsak fennáll a lehetősége, hogy megannyi élhető planéta kering körülöttük – vélte Subhanjoy Mohanty, a tanulmány egyik szerzője.
Az eredményeket a Monthly Notices of the Royal Astronomical Society című folyóirat közölte. (MTI)
Görög régészek megtalálták Arisztotelész sírját	×